stanford-oval/wikipedia huggingface dataset:
אנני קסטר

אן ל. מקליין קסטר (באנגלית: Ann L. McLane Kuster; נולדה ב-5 בספטמבר 1956) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השני של מדינת ניו המפשייר בין השנים 2013–2025. קסטר, חברת המפלגה הדמוקרטית, מייצגת מחוז בחירה שבתוכו כל צפון ומערב המדינה, לרבות הערים נשואה וקונקורד.
ביוגרפיה

קסטר נולדה בקונקורד בשנת 1956. שני הוריה היו פוליטיקאים. אביה, מלקולם מקליין, היה ראש עיריית קונקורד, חבר בממשלת ניו המפשייר ובעלים של אתר הסקי ויילדקאט מאונטיין. בשנת 1972 התמודד למשרת מושל ניו המפשייר כפוליטיקאי עצמאי, אך גרף 20% בלבד מקולות הבוחרים והפסיד למועמד מל תומסון מהמפלגה הרפובליקנית. במהלך הבחירות לנשיאות ארצות הברית 1976 הביע את תמיכתו בג'רלד פורד, ובאלה שלאחר מכן תמך בג'ון אנדרסון. אמה, סוזן מקליין, הייתה חברת הסנאט של ניו המפשייר מטעם המפלגה הרפובליקנית וב-1980 התמודדה אל מועמדות המפלגה הרפובליקנית לייצוג מחוז הקונגרס השני של ניו המפשייר בבית הנבחרים של ארצות הברית, אך סיימה במקום שני בבחירות המקדימות הרפובליקניות עם 25% מהקולות. סבא רבא שלה, ג'ון מקליין, הוסיף לכהן כמושל ניו המפשייר בשנים 1905–1907.
בשנת 1978 השלימה קסטר בדארטמות' קולג' את לימודיה הגבוהים עם תואר ראשון במדיניות סביבתית, וב-1984 קיבלה תואר אקדמי נוסף מבית הספר למשפטים של אוניברסיטת ג'ורג'טאון. בתום לימודיה האקדמיים התמנתה למנהלת משרד עורכי דין מקומי בקונקורד. במרוצת השנים הייתה יועצת ארגונית ושותפה במוסדות משפטיים וארגונים עסקיים, וכעורכת דין התמחתה בליטיגציה בפני תיקים של אימוץ. קסטר הוסיפה לכהן בדירקטוריון של "מרכז הקפיטול לאמנויות" בקונקורד ובמועצות מנהלים של גופים שונים בהם הרדיו הציבורי של ניו המפשייר. בשנים 1989–2009 עבדה כשדלנית בניו המפשייר, והשתכרה משכר טרחה בן למעלה מ-1.3 מיליון דולר אמריקאי מבתי עסק ומלכ"רים שונים.
בשנת 2010 התמודדה קסטר לייצוג מחוז הקונגרס השני של ניו המפשייר בבית הנבחרים האמריקאי, אך הפסידה למועמד הרפובליקני צ'ארלס בס (אנ'). היו אלה בחירות למושבו הריק של פול הודס, שפרש מהקונגרס כדי להתמודד על מקום בסנאט של ארצות הברית. בס ניצח את קסטר ביחס של 47%–48% ובפער של 3,550 קולות בלבד. בבחירות 2012 ניצבה קסטר מול בס פעם נוספת, והפעם גברה עליו כשגרפה 50.2% מהקולות, בעוד בס פיגר מאחור עם 45.3%. עם התכנסות הקונגרס ה-113 של ארצות הברית קסטר הושבעה לתפקידה.
מאז 2013 היא מכהנת כנציגת המחוז בבית הנבחרים. ב-2023 קסטר חברה בוועדת האנרגיה והמסחר של הבית, שם היא מכהנת בוועדת המשנה לבריאות, בוועדת המשנה לאנרגיה ובוועדת המשנה לפיקוח וחקירות. היא משמשת גם כיו"ר משותף של כוח המשימה הדו-מפלגתי לסיום האלימות המינית (היא עצמה ניצולה של אלימות מינית).
ב-27 במרץ 2024 הודיעה קסטר כי אין בכוונתה להתמודד לתקופת כהונה שביעית וכי תפרוש מהקונגרס בינואר 2025.
אנני ובעלה בראד, עורך דין סביבתי, מתגוררים בהווה בהופקינטון שם גידלו את שני בניהם, זאק וטרוויס.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  נורמה לאב, Ayotte win keeps seat in Senate for GOP, באתר בוסטון גלוב, 3 בנובמבר 2010 (באנגלית)
↑  קארן מקוויי וג'וליאן בורגר, Women's vote carries Obama to victory on historic election night, באתר הגרדיאן, 7 בנובמבר 2012 (באנגלית)
↑  מריאנה אלפרו, New Hampshire Democratic Rep. Ann Kuster to retire from Congress, באתר וושינגטון פוסט, 27 במרץ 2024 (באנגלית)
↑  About | U.S. Representative Ann McLane Kuster, kuster.house.gov (באנגלית)
| --- | --- |
בקרת זהויות :  SNAC: w6941js9  US Congress: K000382
סביאטושין (רובע)

| --- | --- |
סמל סביאטושיןסמל סביאטושין

 מדינה:  אוקראינה אוקראינה
 תאריך ייסוד:  27 באפריל 2001 
 שטח:  111 קמ"ר
 אוכלוסייה:  ‏
  ‑ ברובע:  318,400
 קואורדינטות:  50°28′08″N 30°20′06″E﻿ / ﻿50.468888888889°N 30.335°E﻿ / 50.468888888889; 30.335 
 https://svyat.kyivcity.gov.ua
  מפת מיקום  מפה מפורטת   (למפת קייב מוגדלת) סביאטושין(למפת קייב רגילה) סביאטושין  he tabBackground:;tabBorder:#aaa;defaultTab:0;
 
רובע סביאטושין (באוקראינית: Святошинський район) הוא רובע או ראיון עירוני של קייב, עיר הבירה של אוקראינה.
גאוגרפיה

רובע סביאטושין ממוקם על הגדה השמאלית של נהר דנייפר. מכל הרבעים על הגדה השמאלית, מחירי הנדל"ן כאן הכי נמוכים.
רובע זה מורכב מפאתיה המערביים של העיר, כך שרבים מאלה המגיעים לקייב, מהיישובים הסמוכים נשארים כאן לעיתים קרובות.
הרובע סביאטושין כונה  "מולדת ציור קיר". על קירות בתים ישנים יש מספר עצום של ציורים יוצאי דופן ומגוונים מאוד.
הערות שוליים

↑  Святошинский район: спорт, муралы и доступные цены, באתר segodnya.ua, כתבת פרופיל על סביאטושין
ערך זה הוא קצרמרבנושא גאוגרפיה של אוקראינה. אתם מוזמנים לתרום לוויקיפדיה ו.
פרחחי המעיין

| --- | --- |
טל ?, יואב חוזה, אחווה קצין ושני לחמיש בסרטון "Dip Your Apple".
טל ?, יואב חוזה, אחווה קצין ושני לחמיש בסרטון "Dip Your Apple".
 תקופת הפעילות:  2010–2016 (כ־6 שנים)
 כלי נגינה:  זמרה
 http://foheads.com
 חברים
 יואב חוזה, שני לחמיש, אחווה קצין ונוספים
פרחחי המעיין (באנגלית: The Fountainheads) הייתה להקה ממדרשת עין פרת - המדרשה באלון, המוכרת בעיקר בזכות השיר "Dip Your Apple", שיר שביצעה לכבוד ראש השנה ה'תשע"ב (2011). לפי אתר YouTube, זה היה הסרטון הנצפה ביותר בישראל באותה שנה.
קריירה

ב-3 בדצמבר 2010 הלהקה העלתה ליוטיוב את הסרטון הראשון שלה, "I Gotta Feeling Hanukkah" (בתרגום חופשי לעברית: "יש לי תחושה של חנוכה"). הסרטון יצא לכבוד חנוכה והתבסס על הלהיט של בלאק אייד פיז, ‏I Gotta Feeling. בדצמבר 2012 עמד מספר הצפיות בסרטון על כ-270,000. נכון לאפריל 2014 עומד מספר הצפיות הכולל של ערוץ היוטיוב על כ-6 מיליון צפיות.
ב-4 מרץ 2011 הלהקה העלתה את הסרטון השני שלה, "Raise Your Mask" (בתרגום חופשי לעברית: "הרימו את המסכות שלכם") הסרטון יצא לכבוד פורים והתבסס על השיר "Raise Your Glass" של הזמרת האמריקאית פינק. תקרית זוטא התרחשה כאשר, כשבועיים לאחר העלאת הסרטון של פרחחי המעיין, העלה גם הרכב הא-קפלה המכביטס את השיר "Purim Song" שהתבסס גם הוא על השיר של פינק והיה בעל מוטיבים דומים. עם זאת, לאור הזמן הקצר שחלף בין שתי ההעלאות, ככל הנראה מדובר בצירוף מקרים בלבד. נכון ל-21 בדצמבר 2012, מספר הצפיות בסרטון עמד על כ-300,000.
ב-2 באפריל 2011 העלתה הלהקה סרטון נוסף, לכבוד חג הפסח, שנקרא "Dayenu, Coming Home" (בתרגום לעברית: "דיינו, חוזרים הביתה"). הסרטון התבסס על "Coming Home" של פאף דאדי ו-"Forget You" של סי-לו גרין. נכון לדצמבר 2012, עמד מספר הצפיות בסרטון על כ-700,000.
ב-7 בספטמבר 2011 העלתה הלהקה את השיר "Dip Your Apple" (בתרגום חופשי לעברית: "טבלו את התפוח שלכם") השיר יצא לכבוד ראש השנה ה'תשע"ב והוא מתבסס על השיר "Waka waka" של שאקירה. הסרטון מכיל מוטיבים מסרטונים וסרטים מפורסמים ומתופעות מפורסמות, כולל ממלך האריות, Charlie Bit My Finger, ‏Angry Birds ופק-מן. בתאריך 12 בדצמבר 2011, יוטיוב דיווח שזהו הווידאו הנצפה ביותר בישראל בשנה זו. בדצמבר 2012 עמד מספר הצפיות בסרטון על כ-2,500,000.
ב-11 בדצמבר 2011 העלתה הלהקה את השיר "Light up the Night" (בתרגום חופשי לעברית: "האירו את הלילה"). הסרטון יצא לכבוד חנוכה והמוטיב החוזר בו הוא ענייני חנוכה - חנוכיה, שמן זית, נרות, וסדרת סרטי מטריקס והדמויות בה - ניאו, טריניטי, הסוכן סמית' והסוכנים. בנוסף, בסרטון מופיעים אזכורים להתפרצות כתוצאה מהתגרענות, הארי פוטר ותופעות מפורסמות. בסרטון זה, בפעם הראשונה, פרחחי המעיין הפיקו שיר מקורי ולא התבססו על שיר קיים. נכון לדצמבר 2012, עמד מספר הצפיות בסרטון על כ-425,000.
ב-12 בספטמבר 2012 העלתה הלהקה את השיר "Livin' in a Booth" (בתרגום חופשי לעברית: "חיים בסוכה"). השיר יצא לכבוד סוכות והתבסס על "Marry You" של ברונו מארס. בסרטון מופיע ניר ברקת בהופעת אורח קצרה. נכון לדצמבר 2012, עמד מספר הצפיות בסרטון על כ-150,000.
ב-6 בדצמבר 2012 העלתה הלהקה את השיר "iHanukkah - Apple Style" (בתרגום חופשי לעברית: "אני חנוכה - תפוח סטייל"). השיר יצא לכבוד חנוכה ושמו מרמז לשיר גנגנם סטייל. בדומה לשיר "Light Up the Night", השיר הוא יצירה מוזיקלית חדשה ואינו מתבסס על שיר קיים. נכון ל-21 בדצמבר 2012, מספר הצפיות בסרטון עומד על מעט יותר מ-20,000.
לכבוד פסח ה'תשע"ד 2014, הפיקו הלהקה והמדרשה סרטון אינטראקטיבי המאפשר לצופה לבחור תוך כדי צפייה את המשך הסרטון והאופי המוזקלי המבוצע. הלהקה הופיעה בישראל וכן בקהילות יהודיות בצפון מזרח ארצות הברית.
ביקורת

עדי ארבל, כותב הטור "לא אקטואלי" בעיתון מקור ראשון, התייחס ללהקה בטורו כשכתב "אופנה חדשה שהולכת ותופסת תאוצה ברחבי הרשת היהודית היא יצירתם של קליפים אשר מתלבשים על להיטים עולמיים ומגיירים אותם לטובת השמעת הנרטיב היהודי מנקודת מבט חייכנית משהו. קליפ אחד כזה הופק על ידי בוגרי מדרשת עין-פרת ומביא את סיפורה של מגילת אסתר ברוח פורימית כטוב בעיני המלך ובעיני עשרות אלפי הצופים אשר עיניהם לא חזתה כדבר הזה. הצלחתו של הסרטון לא נעלמה גם מעיניהם של אנשי משרד החוץ אשר העלו אותו גם הם לערוץ ההסברה הישראלי." ארבל הוסיף כי הקליפ הוא גימיק "חביב".
הערות שוליים

1 2  הארץ, יוטיוב מציגה את הסרטונים הנצפים ביותר של השנה, באתר הארץ, 20 בדצמבר 2011
↑   I Gotta Feeling Hanukkah, סרטון  באתר יוטיוב
↑   Raise Your Mask Purim, סרטון  באתר יוטיוב
1 2  דניאל אוחיון, קליפ חדש לפורים מסעיר את הדתיים, באתר nrg‏, 17 במרץ 2011
↑   Dayenu, Coming Home - The Fountainheads Passover Song, סרטון  באתר יוטיוב
↑  The Jewish Week Passover Videos, מרץ 9, 2011
↑   Dip Your Apple - Fountainheads Rosh Hashanah, סרטון  באתר יוטיוב
↑  The Philadelphia Jewish Voice Dip Your Apple - Rosh Hashanah, ספטמבר 18, 2011
↑   Light Up the Night, סרטון  באתר יוטיוב
↑   Livin' in a Booth, סרטון  באתר יוטיוב
↑   iHanukkah - Apple Style, סרטון  באתר יוטיוב
↑  עדי ארבל, לא אקטואלי, בעיתון מקור ראשון, 18 במרץ 2011
| --- | --- |
בקרת זהויות :  MusicBrainz: 13fefefb-fb72-4f47-8c56-0dfe50660833
The Girl and the Dreamcatcher

| --- | --- |
 מקום הקמה:  לוס אנג'לס 
 תקופת הפעילות:  2014–2016 (כשנתיים)
 סוגה:  פופ
 חברת תקליטים:  GDC Records
 שיתופי פעולה בולטים:  Forever in Your Mind
 אתר רשמי
 פרופיל ב-IMDb
 חברים
 דאב קמרון ראיין מקארתן
 
The Girl and the Dreamcatcher (בתרגום חופשי לעברית: הילדה ולוכד החלומות) הייתה להקת פופ אמריקאית אשר הורכבה מהצמד דאב קמרון וראיין מקארתן.
היסטוריה

לפני הקמת הלהקה, דאב קמרון וראיין מקארתן הכירו על סט הצילומים של הסדרה ליב ומאדי, ולאחר מכן התחילו לצאת. השניים הקימו ערוץ יוטיוב ביולי 2014 והחלו להעלות אליו גרסאות כיסוי לשירים פופולריים. במאי 2015, הודיעה קמרון שהצמד מקים להקה באופן רשמי, שנקראה בתחילה "Dove and Ryan". בספטמבר של אותה השנה הם הודיעו על שינוי שמה של הלהקה ל-"The Girl and the Dreamcatcher" (הילדה ולוכד החלומות).
ב-12 באוקטובר 2014 הוציאו את השיר המקורי הראשון שלהם, "Someone You Like".
ב-1 באוקטובר 2015 הוציאו שיר נוסף בשם "Written in the Stars".
בינואר 2016 הודיעו קמרון ומקארתן על שחרור סינגל נוסף בסוף החודש. הסינגל השלישי יצא ב-29 בינואר של אותה השנה ונקרא "Glowing in the Dark".
ביולי של אותה השנה הלהקה הוציאה את אלבומם הראשון והיחיד, "Negatives".
בנוסף נפתח ללהקה חשבון באינסטגרם בטוויטר ובפייסבוק בניהול דאב וראיין.
באוקטובר 2016, דאב וראיין נפרדו והודיעו על פירוק הלהקה.
דיסקוגרפיה > מיני-אלבום

| שם האלבום | תאריך השקה | מספר שירים | אורך כולל |
| --- | --- | --- | --- |
| Negatives | 29 ביולי 2016 | 6 | 19:35 |
דיסקוגרפיה > סינגלים

| שם הסינגל | שנה | אלבום |
| --- | --- | --- |
| Written in the Stars | 2015 | ללא אלבום |
| All I Want for Christmas Is You | 2015 | ללא אלבום |
| Have Yourself a Merry Little Christmas | 2015 | ללא אלבום |
| Glowing in the Dark | 2016 | Negatives |
| Someone You Like | 2016 | ללא אלבום |
| Make You Stay | 2016 | Negatives |
ברונסקי ביט

| --- | --- |

 מקום הקמה:  לונדון 
 מוקד פעילות:  בריקסטון, בריטניה
 תקופת הפעילות:  1983–1995 (כ־12 שנים)
 סוגה:  סינת'-פופ • דאנס-פופ • דיסקו • Hi-NRG
 חברת תקליטים:  London Records
 פרופיל ב-IMDb
 חברים
 סטיב ברונסקי לארי סטיינבאכק ג'ונתן הלייר
 חברים לשעבר
 ג'ימי סאמרוויל ג'ון פוסטר
 
ברונסקי ביט (באנגלית: Bronski Beat) הייתה להקת סינת'-פופ בריטית שזכתה להצלחה באמצע שנות השמונים, במיוחד עם הלהיט משנת 1984, ‏Smalltown Boy. בשיא הצלחתה, כללה הלהקה את הזמר ג'ימי סאמרוויל ונגני הקלידים, סטיב ברונסקי ולארי סטיינבאכק. שלושתם, הומוסקסואלים מוצהרים ושיריהם אף עסקו בנטייתם המינית ונושאים שהם בלב מאבקי הקהילה הגאה.
היסטוריה

ברונסקי ביט הוקמה ב-1983 על ידי ג'ימי סאמרוויל, לארי סטיינבאכק (Larry Steinbachek) וסטיב ברונסקי (Steve Bronski) אשר גם נושא את שם הלהקה. הלהקה הוחתמה ב-1984 בחברת התקליטים לונדון רקורדס וזאת לאחר מספר מצומצם של הופעות.
הסינגל הראשון של הלהקה היה "Smalltown Boy", שנכלל באלבום "The Age of Consent" שפירושו בעברית גיל ההסכמה, ומתייחס לגיל ההסכמה הנחשב חוקי ליחסי מין הומוסקסואלים. השיר, "Smalltown Boy" לו נלווה קליפ, מתאר כיצד נער נאלץ לעזוב את ביתו בשל הומופוביה וחוסר הבנה מצד סובביו ומשפחתו. הסינגל, שהפך למזוהה מאוד עם הקהילה הגאה, הגיע למקום שלישי במצעד בבריטניה וזכה להצלחה גם ברחבי אירופה. שיר מצליח נוסף מן האלבום היה "Why?" העוסק בדעות קדומות נגד הומוסקסואלים. הסינגל השלישי של הלהקה הוא "It Ain't Necessarily So", גרסת כיסוי לשירו הנודע של ג'ורג' גרשווין מתוך המחזמר פורגי ובס. להקת ברונסקי ביט פעלה יחד עם סאמרוויל בין 1983 - 1985, במהלכן אף שיתפה פעולה עם מארק אלמונד כשיצרו יחד גרסת כיסוי לשיר של דונה סאמר "I Feel Love". בשנת 1984 הופיעה הלהקה באירוע התרמה של ארגון הלסביות וההומואים למען הכורים. ב-1985 החליט סאמרוויל לפרוש מן הלהקה כשזמן קצר לאחר מכן הוא ייסד את הקומיונרדס עם ידידו ריצ'רד קולס ובהמשך יצא גם לקריירת סולו עצמאית.
על אף פרישתו של סאמרוויל, החליטו השניים הנותרים להמשיך את עשייתם המוזיקלית ולצרף לשורותיהם סולן חדש, ג'ון פוסטר ("ג'ון ג'ון"). הסינגל הראשון שלהם יחד, "Hit That Perfect Beat", שנכלל לאחר מכן באלבום "Truthdare Doubledare" מ-1986, זכה להצלחה בבריטניה ואוסטרליה. סינגל נוסף היה "C'mon C'mon". אבל הלהקה לא שחזרה את הישגי העבר וב-1987 פוסטר אף הוא עזב את הלהקה.
ב-1988 הצטרף סולן חדש ללהקה, ג'ונתן הלייר (Jonathan Hellyer). הגם שלא זכו להצלחה כבעבר, ברונסקי ביט המשיכו לפעול ובשנת 1995 אף שחררו את תקליט האולפן השלישי של הלהקה, Rainbow Nation.
אקסוול & אינגרוסו

| --- | --- |

 מקום הקמה:  סטוקהולם 
 תקופת הפעילות:  2014–2018 (כ־4 שנים) 
 סוגה:  מוזיקת דאנס אלקטרונית, אלקטרו 
 חברת תקליטים:  דאף ג'אם 
 axwellingrosso.com
 חברים
 אקסוול סבסטיאן אינגרוסו 
 
אקסוול & אינגרוסו (Axwell & Ingrosso) או אקסוול ∧ אינגרוסו (Axwell Λ Ingrosso) הוא צמד מוזיקלי שוודי, המורכב מאקסוול וסבסטיאן אינגרוסו.
קריירה

ב-13 בפברואר 2014, הצמד הוציא את המיני-אלבום הראשון שלהם, X4.‏
ב-27 בנובמבר 2014, הצמד הוציא את הסינגל "Something New". הסינגל הגיע, בשיאו, למקום ה-20 בשוודיה, למקום השישי במצעד הדאנס הבריטי ולמקום הראשון במצעד שירי הדאנס קלאב. כמו כן, הסינגל זכה באישור הקלטה מסוג זהב ובאישור הקלטה מסוג פלטינה כפולה מ-FIMI ו-GLF, בהתאמה.
ב-12 במאי 2015, הצמד הוציא את הסינגל "On My Way". הסינגל הגיע, בשיאו, למקום ה-18 בשוודיה ולמקום הרביעי במצעד שירי הדאנס קלאב. כמו כן, הסינגל זכה באישור הקלטה מסוג פלטינה כפולה מ-GLF.
ב-12 ביוני 2015, הצמד הוציא את הסינגל "Sun Is Shining". הסינגל הגיע, בשיאו, למקום הראשון בשוודיה ולמקום החמישי במצעד שירי הדאנס קלאב. כמו כן, הסינגל זכה באישור הקלטה מסוג פלטינה מחומשת מ-GLF.
ב-6 בנובמבר 2015, הצמד הוציא את הסינגל "This Time". הסינגל הגיע, בשיאו, למקום ה-73 בשוודיה.
ב-27 במאי 2016, הצמד הוציא את הסינגל "Thinking About You". הסינגל הגיע, בשיאו, למקום ה-64 בשוודיה ולמקום ה-40 במצעד שירי הדאנס/אלקטרוני.
ב-10 בפברואר 2017, הצמד הוציא, בשיתוף פעולה עם קיד אינק (אנ'), את הסינגל "I Love You". הסינגל הגיע, בשיאו, למקום העשירי בשוודיה ולמקום הראשון במצעד שירי הדאנס קלאב. כמו כן, הסינגל זכה באישור הקלטה מסוג זהב ובאישור הקלטה מסוג פלטינה משולשת מ-IFPI Danmark ו-GLF, בהתאמה.
ב-24 במאי 2017, הצמד הוציא את המיני-אלבום השני שלהם, More Than You Know.‏
ב-27 במאי 2017, הצמד הוציא את הסינגל "More Than You Know". הסינגל הגיע, בשיאו, למקום השני בשוודיה, למקום השמיני במצעד הדאנס הבריטי ולמקום השלישי במצעד שירי הדאנס קלאב. כמו כן, הסינגל זכה באישור הקלטה מסוג פלטינה מעושרת מ-GLF.
ב-8 בדצמבר 2017, הצמד הוציא את אלבום האולפן הראשון שלהם, More Than You Know. אלבום האולפן הגיע, בשיאו, למקום ה-11 במצעד אלבומי הדאנס/אלקטרוני ולמקום ה-12 בשוודיה. כמו כן, האלבום זכה באישור הקלטה מסוג זהב מ-RIAS.
ב-8 בדצמבר 2017, הצמד הוציא, בשיתוף פעולה עם טרבור גות'רי (אנ'), את הסינגל "Dreamer". הסינגל הגיע, בשיאו, למוקם ה-17 בשוודיה ולמקום השישי במצעד שירי הדאנס קלאב. כמו כן, השיר זכה באישור הקלטה מסוג פלטינה כפולה מ-GLF.
ב-29 ביוני 2018, הצמד הוציא, בשיתוף פעולה עם רומנס (אנ'), את הסינגל "Dancing Alone". הסינגל הגיע, בשיאו, למקום ה-29 בשוודיה ולמקום הרביעי במצעד שירי הדאנס קלאב.
הערות שוליים

↑  Blistein, Jon (29 במאי 2014). "Axwell and Sebastian Ingrosso Form New Band". Rolling Stone. ארכיון מ-2014-09-02. נבדק ב-27 באוגוסט 2014. {{cite news}}:  (עזרה)
↑  Gale, Alex (9 ביוני 2014). "Governors Ball 2014: Ex-Swedish House Mafia Duo Axwell & Ingrosso Debut New Songs". Billboard. ארכיון מ-2014-08-28. נבדק ב-27 באוגוסט 2014. {{cite news}}:  (עזרה)
↑  "X4 – EP by Axwell Λ Ingrosso on Apple Music". iTunes Store (ZA). 13 בפברואר 2014. ארכיון מ-2018-07-19. נבדק ב-9 בפברואר 2018. {{cite web}}:  (עזרה)
↑  "More Than You Know - EP by Axwell Λ Ingrosso on Apple Music". iTunes. 24 במאי 2017. ארכיון מ-2018-07-19. נבדק ב-9 בפברואר 2018. {{cite web}}:  (עזרה)
| --- | --- |
בקרת זהויות :  ISNI: 0000 0004 6885 271X  MusicBrainz: 00323ee1-05b6-4cf6-98c4-94f0701645d3  VIAF: 98145542614196641915   WorldCat (עם VIAF): 98145542614196641915
סטארטאפ (להקה)

| --- | --- |

לוגו הלהקה
 מוקד פעילות:  תל אביב-יפו, ישראל
 תקופת הפעילות:  2013–2016 (כ־3 שנים)
 סוגה:  פופ, דאנס, אלקטרוני,דאנס-פופ, דאבסטפ
 כלי נגינה:  גיטרה, קלידים, דרבוקה, תופים, קולות
 חברת תקליטים:  הד ארצי
 חברים
 ישראל מרמרוש כפיר פופוביץ' שירה מרגלית איבון ונדימו דניאל מזוז
 חברים לשעבר
 מירון וויליאמס
סטארטאפ הייתה להקת דאנס-פופ ישראלית שפעלה משנת 2013 עד 2016.
להקת סטארטאפ, הוקמה במסגרת העונה הראשונה של תוכנית המציאות "פרויקט הלהקה", ששודרה בערוץ הילדים. הלהקה התארחה בסדרה "הבנים והבנות", ונציגת הלהקה איבון ונדימו התארחה בתוכנית "הזירה" עם גל אוחובסקי בערוץ הראשון. הלהקה הופיעה ב-"גאליס - המופע" בהיכל נוקיה, ובתוכנית "הפרעת קשב" של שחר חסון. בספטמבר 2013 עלתה תוכנית דוקומנטרית על הלהקה בשם בעקבות פרויקט הלהקה.
חברת התקליטים המייצגת את הלהקה היא NMC United. מנהלי הלהקה הם נדב לוי שמשמש גם מנהל ההפקה של ההרכב ואסף דרעי מנהל מחלקת ניהול האומנים בחברת אן אם סי, במאי המופע אמיר פרישמן גוטמן, המפיק המוזיקלי הוא הנרי והכוריאוגרפית של הלהקה היא יוליה איגלניק. הלהקה זכתה בפרס "הרכב השנה" בטקס נבחרי הילדים לשנת 2013.
בשנת 2016 הלהקה התפרקה.
חברי הלהקה

איבון וונדימו – זמרת בסגנון האר אן בי .חברתו הטובה של כפיר וחברתן הטובה של שירה ודניאל.
שירה מרגלית – זמרת בסגנון הפופ מנגנת בגיטרה. חברתן הטובה של דניאל ואיבון.
דניאל מזוז – זמרת בסגנון הפופ רוק מנגנת בגיטרה. חברתן הטובה של שירה ואיבון.
ישראל מרמרוש – זמר בסגנון המזרחית מנגן בדרבוקה. מצחיק מאוד. חברו הטוב ביותר של מירון.
כפיר פופוביץ' – זמר בסגנון הפופ מנגן בקלידים.החבר הטוב של איבון.
מירון וויליאמס – רוקר. מנגן בגיטרה ומתופף בתופים. הצלע השנייה בצמד האהוב "ישראל ומירון". עזב את הלהקה כשנה בלבד לאחר הקמתה.
חברי הלהקה > לאחר הלהקה

לאחר פירוק הלהקה כל אחד מהם יצא לדרך חדשה.
איבון וונדימו – התחילה קריירת סולו ברשתות החברתיות, בה עשתה קאברים לשירים. 2022 איבון החלה ללמוד מוזיקה בבית ספר רימון. איבון מלווה כיום כלה וחתן בשיר כניסה לחופה/סלואו.
שירה מרגלית – התחילה קריירת סולו והוציאה מספר שירים. במהלך שנת 2017 הוציאה את הסינגלים "אמא צודקת תמיד" ו"עוד לא", בשנת 2018 הוציאה 2 סינגלים: "היי ניב" ו"כמעט", בשנת 2019 הוציאה 2 סינגלים נוספים: "בא והולך" ו "מיסטר מאצ'ו", בשנת 2020 הוציאה עוד 2 סינגלים: "אם אתה גבר" ו "מגיע לי יותר" וסינגל נוסף עם אור בן ברוך "2020"
דניאל מזוז – עשתה מכינה בניסן נתיב, ושיחקה בהצגות: "תוצרת הארץ" ו"ריקוד החיים" בתיאטרון השעה הישראלי ורקדה במופעי הילדים "שקטק", בשנת 2017 הוציאה את הסינגל "נגמר" וב 2018 הוציאה את הסינגל "באבא בהודו" וייצגה את ישראל באירוויזיון כרקדנית וזמרת ליווי של נטע ברזילי. השתתפה בתוכנית הכוכב הבא לאירוויזיון 2019.
ישראל מרמרוש – התחיל בקריירת סולו מצליחה. הוציא שירים. במהלך שנת 2016 הוציא 3 סינגלים: "לילה קר", "סוס פרא" ו"יום בהיי" ובשנת 2017 הוציא את הסינגל "חיכיתי לשקט"
כפיר פופוביץ' – בשנת 2016 התמודד בתוכנית "הכוכב הבא לאירוויזיון" העונה השלישית.
מירון וויליאמס – בשנת 2015 התמודד בתוכנית "אקס פקטור ישראל" העונה השנייה, ובשנת 2017 שיחק בסדרה "תאגד" בתור שחקן אורח.
דיסקוגרפיה

סטארטאפ (2013)
יאללה בלאגן (2013)
חוקים חדשים למשחק (2013)
לקום מחר (2014)
בעיניים שלך (2013)
תאמיני (2013)
איפה כתוב (2013)
סיבובי הופעות

סטארטאפ – המופע (2013–2014)
גאליס – המופע (2013)
קליפים

זה הזמן שלי עכשיו (2013) (מהאלבום סטארטאפ) (במסגרת פרויקט הלהקה)
כל הציפורים (2013) (מהאלבום סטארטאפ) (במסגרת פרויקט הלהקה)
את שרה ברדיו (2013) (מהאלבום סטארטאפ) (במסגרת פרויקט הלהקה)
יאללה בלאגן (2013) (מהאלבום סטארטאפ) (במסגרת פרויקט הלהקה)
חוקים חדשים למשחק (2013) (מהאלבום סטארטאפ)
חזון ברוך ב'

|  מידע כללי |
| --- | --- |
 מאת:  מיוחס לברוך בן נריה
 שפת המקור:  עברית
 תורגם לשפות:  יוונית, סלאבית
 סוגה:  ספרות דתית, פסאודואפיגרפיה
 הוצאה
 מקום הוצאה:  ארץ ישראל
 
חזון ברוך ב', או חזון ברוך היווני, הנקרא בלעז האפוקליפסה של ברוך, הוא אחד מן הספרים החיצוניים לתנ"ך, אשר לא התקבלו בין כתבי הקודש.
הספר מיוחס לברוך בן נריה שהיה סופרו של הנביא ירמיהו. בספר 17 פרקים ו-177 פסוקים והוא מספר על המראות שראה ברוך בן נריה, כשעלה לבקר ברקיעים.
הספר יצא לראשונה ב-1886 כתרגום מנוסח סלאבי, וב-1896 נמצא נוסח יווני מפורט יותר. משערים שהסלאבי הוא קיצורו של היווני, הנוצרים הוסיפו בספר הוספות (בפרט בפרק ד'), וכן השפיעו על סגנונו הכללי.
מבנה הספר

פרק א' הקדמה.
פרקים ב'-ג' הרקיע הראשון והשני, אנשי דור הפלגה.
פרקים ד'-ה' הרקיע השלישי, עץ הדעת, היין, הנחש, והשאול.
פרקים ו'-ט' מערכת השמש והירח.
פרקים י'-ט"ז שכר ועונש.
פרק י"ז חזרת ברוך לארץ.
תוכן הפרקים

פרק א' ברוך טוען כנגד האלוהים על חורבן ירושלים, מלאך נגלה אליו ומשביעו שלא יטען כנגד האלוהים והוא יראה לו את מסתורי השמים.
פרק ב' ברוך עולה לשמים דרך "שער השמים", שהיה רחב מהלך שלושים יום ועברוהו כמעוף הציפור. בתוך הרקיע ראה בקעה ובה בני אדם משונים, שהיו מבוני מגדל בבל.
פרק ג' המלאך מעלה את ברוך לרקיע השני, ועוברים במעופם מהלך שישים יום. ברוך רואה בקעה מלאה באנשים משונים, שהיו מיועצי בניית מגדל בבל, ולאחר תס"ג אמות נענשו.
פרק ד' ברוך הולך עם המלאך מהלך מאה שמונים וחמישה יום (לא ברור אם עבר רקיע), שם ראה את השאול, ואת הנחש ששותה כל יום מן הים אמה אחת, ושלוש מאת ושישים נהרות ממלאים את הים, והגדולים שבהם אלפי, אבירוס וגריקוס. ברוך מבקש לראות את עץ הדעת, המלאך מראהו את הגפן שנטע סמאל, ומפרט את חטאי השכרות.
פרק ה' ברוך מבקש לדעת מה גודל בטנו של הנחש, המלאך משיבו: "בטנו כשאול והיא כככר עופרת [שעל מנת להשליכה צריך] שלוש מאות איש".
פרק ו'-ח' ברוך רואה את מערכת השמש: לפני השמש יוצא עוף החול, שמסכך על העולם מפני השמש. על כנפיו רשום באותיות זהב: "לא הארץ ילדני, ולא השמים ילדוני, כי אם כנפי השמים ילדוני" מאכלו מן השמים וטל הארץ ומצאתו יוצא התולעת וממנה הקנמון. בתחילת היום פותחים את שס"ה שערי השמש ונשמע רעם גדול ועוף החול קורא להכין את התרנגולים שבארץ לקרוא, העוף יוצא ופורש כנפיו, ואחריו השמש יוצא ומלאכים נושאים אותו ועטרה על ראשו, וכשמסים את סיבובו מורידים המלאכים את העטרה מן השמש, כי נטמא השמש, אחר שראה את מעשי בני אדם הרעים.
פרק ט' סדר הלילה: הלבנה יושבת ברכב ועמה הכוכבים, את הרכב מושכים פרים וכבשים ולפניו המון מלאכים. סיבה שהלבנה מתמעטת, לפי שכשחטא אדם לא נסתתרה אלא התגאתה, ואינה מאירה רק בלילה, כי היא לפני השמש כעבד לפני אדונו.
פרק י' ברוך בא לרקיע הרביעי, הוא רואה אגם מים וציפורים גדולות סביבו מזמרות לה' תמיד. מסביב לאגם זה מתקבצים נשמות הצדיקים וממימיו יורדים מים לארץ, להצמיח את הפירות.
פרק י"א' פ' א'-ז' ברוך בא לרקיע החמישי, שערו סגור ולא נפתח עד שבא מיכאל לקבל תפילות בני אדם. כשבא מיכאל, נשמע הקול יפתחו השערים ונפתחו בקול רעם. המלאך ומיכאל ברכו איש את רעהו.
פרק י"א פ' ח-יג מיכאל מחזיק ספל גדול, שבו יושמו מעשים טובים. המלאכים הממונים על הצדיקים הביאו סלים מלאים, המלאך שפך אותם לספל. הממונים על הבינונים הביאו סלים לא מלאים, ופחדו לגשת עד שעודדם מיכאל, מיכאל והמלאך נעצבו כי לא נתמלא הספל. המלאכים הממונים על הרשעים, באו ובקשו להתפטר מלהיות מופקדים עליהם, כי אין בהם שום דבר טוב, מיכאל לא מסכים מחשש שיגבר בהם הרוע.
פרק י"ב-ט"ז מיכאל מביא את הסלים לפני האלוהים, ויוצא וממלא שמן (הוא השכר). לצדיקים נתן פי מאה, לבינונים כפי מעשיהם, ולרשעים צוה למלאכים להענישם בכל מיני עונש.
פרק י"ז ברוך חוזר לארץ ומצוה: "כאשר ימצאכם חזון כזה כבדו גם אתם את האלוהים למען יכבדכם גם הוא"
ראו גם

חזון ברוך א'
ספר ברוך
לקריאה נוספת

ספר ברוך ב, בתרגומו של שלמה פלסנר, באתר ויקיטקסט
א. ש. הרטום, חזון ברוך ב, בתוך: הספרים החיצונים, חזיונות, כרך ב, הוצאת יבנה תל אביב, עמ' 1–22 (ממוספר מחדש לאחר חזון ברוך א).
| הספרים החיצוניים |
| --- | --- | --- |
| לתורה | מגילה חיצונית לבראשית • ספר אדם וחוה • צוואת קהת • חזון עמרם (אנ') • ספר היובלים • ספר חנוך א' • ספר חנוך ב' • ספר חנוך ג' • צוואות השבטים • צוואת אברהם • חזון אחרית הימים של אברהם • עליית משה • יוסף ואסנת |  |
| לנביאים | צוואת יהושע • חכמת שלמה • מזמורי שלמה • איגרת ירמיהו • עליית ישעיהו • ספר ברוך • חזון ברוך א' • חזון ברוך ב' |  |
| לכתובים | דברי איוב • חזון עזרא • עזרא החיצוני • תהילים קנ"א • מזמורים קנ"ב–קנ"ה • תוספות למגילת אסתר • תוספות לספר דניאל • תפילת מנשה |  |
| שאר הספרים | ספר בן סירא • ספר יהודית • ספר טוביה • ספר מקבים א' • ספר מקבים ב' • ספר מקבים ג' • ספר מקבים ד' • איגרת אריסטיאס • חזיונות הסיבילות • קדמוניות המקרא |  |
| --- | --- |
בקרת זהויות :  NLI: 987007261904805171  GND: 4158190-8  LCCN: n95113418  SELIBR: 337728  VIAF: 179525222   WorldCat (עם VIAF): 179525222